**porcelánfestő-kurzus hobbi porcelánfestők RÉSZÉRE**



Kevesen mondhatják el magukról, festettek már porcelánra… a Herendi Porcelánmanufaktúránál mindez megvalósulhat! Festőkurzusainkon megismertetjük a résztvevőkkel a porcelánfestés alapműveleteit.

**Helyszín:** Porcelanium Látogatóközpontban működő Minimanufaktúra kreatív műhelye

**Programajánlatunk:**

10:00 A kurzus megkezdése

11:00 Kávészünet az Apicius Kávéházban

11:15 A kurzus folytatódik

13:00 Ebédszünet

14:00 A kurzus folytatódik

15:00 Kávészünet az Apicius Kávéházban

Kísérő programok: a Minimanufaktúra idegenvezetéssel történő megtekintése, látogatás a Porcelánművészeti Múzeumban, vásárlási lehetőség a Viktória Márkaboltban

16:30 A kurzus folytatódik

17:00 Emléklap átadása

**A kurzus napidíja 80 000 Ft/fő**

(Az ár az ÁFÁ-t tartalmazza.)

Az ár tartalmazza a festőkurzus díját, a szükséges munkaeszközök használatának, illetve a résztvevő által megfestett, speciális márkajellel ellátott Herendi porcelántárgynak az ellenértékét, a Minimanufaktúra- és Múzeumlátogatás díját, a kávészünetek alatt az Apicius Kávéházban felszolgált ital és sütemény fogyasztását is. Az ebéd külön fizetendő. Az ár nem tartalmazza a porcelán kiégetése után a csomagküldés díját. A kiégetett porcelántárgy díjmentes átvételét biztosítjuk a Manufaktúra magyarországi márkabolt-hálózatában. A használati eszközök nem vihetők el.

**JELENTKEZÉSI LAP**

Résztvevő neve:

Résztvevő címe:

Telefon:

E-mail:

Választott időpont:

Választott dekor:

Fizetés módja: a helyszínen készpénzben vagy hitelkártyával, számla ellenében

Átvétel helye:

Kérjük, a kitöltött jelentkezési lapot az alábbi elérhetőségeink valamelyikére juttassa el, legkésőbb két héttel a választott időpont előtt.